NAVODILA ZA DOMAČE DELO pri **IZBIRNEM PREDMETU VZGOJA ZA MEDIJE – TELEVIZIJA IN INTERNET**

**8. razred**

Draga učenka!

Pred tabo so navodila za VMTV za prvi teden pouka na daljavo.

Če imaš kakšna vprašanja ali česa ne razumeš, si to označi in bomo pojasnili, ko bo to mogoče.

**Teden 16. 3.–22. 3. 2020**

1. Poišči zbirko delovnih listov »Skupne značilnosti množičnih medijev«, ki smo jih začeli reševati v preteklih urah. Odpri delovni list str. 66 ter si preberi odstavek o novinarjevem delu.
2. Preden nadaljuješ, premisli o izrednih razmerah, ki trenutno vladajo pri nas. **Preberi spodnja vprašanja, jih prepiši na list papirja in nanje odgovori.** Ta list papirja shrani skupaj z delovnimi listi.
3. Kakšna je vloga množičnih medijev v času izrednih razmer?
4. Kateri množični medij doma najbolj spremljate in zakaj?
5. Kaj se ti zdi najbolj pomembno pri poročanju medijev o aktualnih dogodkih? Navedi vsaj 3 različne reči.
6. Ali pri poročanju kaj pogrešaš oz. bi sama kot novinarka kaj naredila drugače? Če ja, napiši, kaj.
7. Nadaljuj z reševanjem delovnih listov. Pri reševanju imej v mislih, da si novinarka, ki poroča o trenutno najbolj perečih temah v Sloveniji.
8. Na naslednjih straneh delovnih listov (str. 69–75) si preberi o značilnostih intervjuja, ankete in izjave ter o delu snemalca in montažerja. Odgovori tudi na vmesna vprašanja.